Hotărârea Curții (Camera a zecea) din 14 martie 2013 – Comisia/Irlanda
(Cauza C‑108/11)
„Neîndeplinirea obligațiilor de către un stat membru – TVA – Cotă redusă – Livrări de ogari și de cai care nu sunt destinați preparării sau producerii de alimente pentru consumul uman sau animal, închirierea de cai și servicii de inseminare – Directiva 2006/112/CE – Încălcarea articolului 96, a articolului 98 coroborat cu anexa III și a articolului 110”
1.                     Armonizarea legislațiilor fiscale – Sistemul comun al taxei pe valoarea adăugată – Posibilitatea statelor membre de a aplica o cotă redusă pentru anumite livrări de bunuri și prestări de servicii – Aplicarea unei cote reduse în cazul livrărilor de ogari și de cai care nu sunt destinați preparării produselor alimentare, al închirierii de cai și al anumitor servicii de inseminare – Neîndeplinirea obligațiilor (Directiva 2006/112 a Consiliului, art. 96, 98 și 110 și anexa III) (a se vedea punctele 38-40, 42, 49, 50, 55, 58 și 59)
2.                     Armonizarea legislațiilor fiscale – Sistemul comun al taxei pe valoarea adăugată – Consumator final – Noțiune – Persoană în măsură să repercuteze sarcina plății taxei pe valoarea adăugată asupra altor persoane – Excludere (Directiva 2006/112 a Consiliului, art. 110) (a se vedea punctele 51 și 52)
Obiectul
Neîndeplinirea obligațiilor de către un stat membru – Încălcarea articolelor 96 și 98 (coroborate cu anexa III) și a articolului 110 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, p. 1, Ediție specială, 09/vol. 3, p. 7) – Legislație națională care aplică o cotă redusă livrărilor de ogari și de cai care nu sunt destinați preparării sau producerii de alimente pentru consumul uman sau animal, închirierii de cai și anumitor servicii de inseminare
Dispozitivul
1)
Prin aplicarea cotei reduse a taxei pe valoarea adăugată de 4,8 % livrărilor de ogari și de cai care nu sunt destinați preparării de produse alimentare, închirierii de cai și anumitor servicii de inseminare, Irlanda nu și‑a îndeplinit obligațiile care îi revin în temeiul articolului 96, al articolului 98 coroborat cu anexa III și al articolului 110 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată.
2)
Obligă Irlanda la plata cheltuielilor de judecată.
3)
Republica Franceză suportă propriile cheltuieli de judecată.